«Μαθαίνουμε μάλιστα ότι η διαδικασία δεν θα ξεκινήσει πριν την παρέλαση της 25ης Μαρτίου, αν δεν τιναχτεί και εντελώς στον αέρα σε περίπτωση αποδοχής της προσφυγής που είχε κάνει ο έτερος ανταγωνιστής, δηλαδή η Hard Rock.» προσθέτουν επίσης οι εργαζόμενοι στο ΥΠΠΟ.

Υπενθυμίζεται πως από τις αρχές του Δεκεμβρίου του προηγούμενου έτους, η Hard Rock έχει καταγγείλει μεροληψία της ΕΕΕΠ σε βάρος της, και συγκεκριμένα, πως οι νομικοί σύμβουλοι της Επιτροπής που ελέγχει τους φακέλους των υποψηφιοτήτων είναι ταυτόχρονα και δικηγόροι της Mohegan, που μαζί με την ΓΕΚ Τέρνα τελικά επιλέχθηκαν για να λάβουν την άδεια του καζίνο. Στη συνέχεια, η Hard Rock προσέφυγε κατά της απόφασης, με αποτέλεσμα το πάγωμα της διαδικασίας από την ΑΕΠΠ.

«Δεν υπάρχει κανένα θέμα με τον διαγωνισμό και την δικηγορική εταιρεία. Τηρήθηκε η νομιμότητα και είμαστε βέβαιοι ότι, όταν καταλήξει η Επιτροπή σε απόφαση και προσφύγει κάποια εταιρεία, είμαστε σίγουροι ότι η έρευνα θα δείξει ότι όλα έγιναν νόμιμα. Οι μπουλντόζες στο Ελληνικό μπαίνουν αρχές του 2020» είχε σχολιάσει ο Άδωνις Γεωργιάδης τον Δεκέμβριο, μετά από τις δημόσιες καταγγελίες του ισχυρού άνδρα της Hard Rock, Τζιμ Άλεν, στην τηλεόραση του ANT1.

Στο πλήρως κείμενο της απόφασης της ΑΕΠΠ αποκαλύπτονται τα επιχειρήματα που χρησιμοποιήσε η Hard Rock International και οδήγησαν την Επιτροπή στην αποφαση να «παγώσει» τον διαγωνισμό για το καζινο στο Ελληνικό. Τα επιχειρήματα είχε εξηγήσει σε εκτενή του συνέντευξη πριν μερικές μέρες ο επικεφαλής της Xard Rock, Τζιμ Άλεν, κατακεραυνώνοτας ξανά τόσο τις διαδικασίες και την Επιτροπή, όσο και την Τράπεζα της Ελλάδας και τον υπουργό Ανάπτυξης και Επενδύσεων, Άδωνι Γεωργιάδη.

Μερικά από τα επιχειρήματα που παραθέτει η Hard Rock για τον «στημένο διαγωνισμό»

Υπάρχει σύγκρουση συμφερόντων, καθώς η δικηγορική εταιρεία, KLC, συμμετέχει στον διαγωνισμό τόσο ως σύμβουλος της Επιτροπής Εποπτείας και Ελέγχου Παιγνίων (ΕΕΕΠ) που διενεργεί τον διαγωνισμό, όσο και ως συνεργάτης επί χρόνια της κοινοπραξίας Mohegan – ΓΕΚ Τέρνα

Μολονότι η κατασκευαστική ΓΕΚ – Τέρνα, που συνεργάζεται με την Mohegan, έχει καταδικαστεί για το καρτέλ των εργολάβων, στην αίτησή της η κοινοπραξία δεν ανέφερε τίποτα για την υπόθεση, μολονότι στον διαγωνισμο υπήρχε συγκεκριμένο πεδίο για τέτοια παραπτώματα

Η Mohegan Sun Pocono, θυγατρική της Mohegan που επιλέχθηκε για το καζίνο, είναι η εταιρεία με τα περισσότερα πρόστιμα στην ιστορία των τυχερών παιγνίων της Πενσιλβανία

H Μohegan δεν είχε υποβάλλει ενοποιημένες οικονομικές καταστάσεις της μητρικής εταιρείας,

Στοιχεία που υπεβλήθησαν από την πλευρά ΤΕΡΝΑ – Mohegan δεν είχαν μεταφραστεί στα ελληνικά

Το πρακτικό των διαχειριστών δεν έχει συνταχθεί νόμιμα

Σύμφωνα με ομόφωνη απόφαση της ΕΕΕΠ, η προσφορά της Hard Rock ακυρώθηκε, γιατί η Επιτροπή έκρινε ότι υπήρξε καθυστέρηση 4 ημερών στην εγγυητική επιστολή, ενώ η εταιρεία δεν διαθέτει την απατούμενη κεφαλαιακή επάρκεια για ένα τέτοιο έργο.

Στην απόφασή της, η Αρχή Εξέτασης Προδικαστικών Προσφυγών κρίνει ότι η προσφυγή της Hard Rock«περιέχει συγκεκριμένους λόγους και αιτιάσεις με τις οποίες αποδίδονται στην προσβαλλόμενη απόφαση σοβαρές πλημμέλειες που χρίζουν επισταμένης αξιολόγησης» και θα εξετάσει ενδελεχώς την υπόθεση σε εύλογο διάστημα.

Οι εργαζόμενοι της «Ενωτικής Αγωνιστικής Κίνησης μάλιστα, βάζουν στο κάδρο των ευθυνών τόσο τον υπουργό Ανάπτυξης, όσο και την υπουργό Πολιτισμού, Λίνα Μενδώνη: